**ASOCIAŢIA REBECA**

Loc. Sântioana, nr. 304 B, jud. Cluj

CUI : 27154346/09.07.2010

Telefon: 0264/245776, Mobil: 0748/201020, E-mail:caminrebeca@yahoo.com

**CARTA DREPTURILOR BENEFICIARILOR**

**ASOCIAȚIEI REBECA**

Centrul Rezidenţial pentru Vârstnici Rebeca se angajează să promoveze, să protejeze şi să respecte drepturile beneficiarilor în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală precum şi celelalte drepturi menţionate mai jos. Întreprinde acţiuni nediscriminatorii şi pozitive cu privire la beneficiari.

Centrul pentru vârstnici Rebeca facilitează accesul la servicii sociale pentru persoanele definite de lege ca potenţiali beneficiari, fără discriminare de sex, vârstă, religie, apartenenţă etnică sau naţionalitate şi stabileşte criterii obiective de eligibilitate şi admitere, în funcţie de serviciile sociale furnizate şi de resursele disponibile. De asemenea, centrul dispune de proceduri şi regulamente interne care respectă şi sprijină drepturile beneficiarilor.

Asociaţia Rebeca se asigură că beneficiarii au responsabilităţi şi îndatoriri pe care le cunosc şi pe care trebuie să le respecte, în conformitate cu prevederile legale şi contractuale.

***Principiile şi valorile care stau la baza furnizării serviciilor sociale sunt:***

1. Respectarea drepturilor şi a demnităţii omului.
2. Asigurarea autodeterminării şi a intimităţii persoanelor beneficiare.
3. Libertatea de a alege serviciul social în funcţie de nevoia socială.
4. Complementaritate şi abordare integrată în furnizarea serviciilor sociale.
5. Participarea beneficiarilor la întregul proces de furnizare a serviciilor sociale.
6. Transparenţa şi responsabilitatea în acordarea serviciilor sociale.
7. Egalitatea de şanse şi nediscriminarea la accesul de servicii sociale şi în furnizarea de servicii sociale.
8. Parteneriat între părţile implicate în procesul de furnizare a serviciilor sociale şi beneficiarii acestora.
9. Proximitate în furnizarea serviciilor sociale.
10. Solidaritatea socială.
11. Unicitatea persoanei.
12. Confidenţialitate.
13. Concurenţă şi competitivitate în furnizarea serviciilor sociale.

***Beneficiarii de servicii sociale din cadrul centrului au următoarele drepturi legale:***

1. Să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială.
2. Să participle la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică.
3. Să li se asigure păstrarea confidenţialităţii asupra informaţiilor furnizate şi primite.
4. Să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate.
5. Să fie protejaţi de lege atât ei, cât şi bunurile lor atunci când nu au capacitate de decizie.
6. Să li se garanteze demnitatea şi respectarea vieţii intime.
7. Să participe la evaluarea serviciilor sociale primite.
8. Să li se respecte toate drepturile speciale, în situaţia în care sunt persoane cu handicap.
9. Să li se comunice, în termeni accesibili, informaţiile privind drepturile fundamentale şi măsurile legale de protecţie, precum şi cele privind condiţiile care trebuie îndeplinite pentru a le obţine.

***Beneficiarul are următoarele drepturi contractuale:***

1. De a primi servicii sociale prevăzute în planul individualizat de asistenţă şi îngrijire.
2. De a i se asigura continuitatea serviciilor sociale atât timp cât se menţin condiţiile care au generat situaţia de dificultate.
3. De a refuza, în condiţiile obiective, primirea serviciilor sociale.
4. De a a fi informat, în timp util şi în termeni accesibili, asupra:

* Drepturilor sociale, măsurilor legale de protecţie şi asupra situaţiilor de risc.
* Modificărilor intervenite în acordarea serviciilor sociale.
* Oportunităţii acordării altor servicii sociale.
* Regulamentului de ordine internă.

1. De a participa la evaluarea serviciilor sociale primite şi la luarea deciziilor privind intervenţia socială care i se aplică, putând alege variante de intervenţie.
2. Dreptul de a avea acces la propriul dosar.
3. Dreptul de a-şi exprima nemulţumirea cu privire la acordarea serviciilor sociale.

***Pe lângă aceste drepturi de natură legală şi contractuală, beneficiarii de servicii sociale au următoarele obligaţii:***

1. Să participe activ la procesul de furnizare a serviciilor sociale și la reevaluarea și revizuirea planului individualizat de asistență și îngrijire.
2. Să furnizeze informaţii corecte cu privire la identitate, situaţie familială, socială, medicală şi economică și să permită furnizorului de servicii sociale verificarea veridicității acestora.
3. Să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia lor materială.
4. Să comunice orice modificare intervenită în legătură cu situaţia lor personală pe parcursul acordării serviciilor sociale.
5. Să respecte regulamentul intern.
6. Să respecte indicațiile, hotărârile conducerii unității, ale personalului se specialitatecare se ocupă de beneficiar.

***Codul drepturilor beneficiarilor le garantează acestora dreptul:***

* de a fi informaţi, ei şi reprezentanţii lor, asupra drepturilor şi responsabilităţilor lor în calitate de beneficiari ai Asociației Rebeca şi de a fi consultaţi cu privire la toate deciziile care îi privesc;
* de a-şi desfăşura viaţa într-un mediu fizic accesibil, sigur, funcţional şi intim;
* de a decide şi a-şi asuma riscurile în mod direct sau prin reprezentanţi legali în toate aspectele vieţii lor şi de a-şi exprima liber opţiunile;
* de a gândi şi acţiona autonom, cu respectarea drepturilor celorlalţi beneficiari, conform potenţialului şi dorinţelor personale;
* de a fi informaţi cu privire la starea lor de sănătate;
* de a consimţi asupra serviciilor asigurate prin contractul de furnizare servicii;
* de a beneficia de serviciile menţionate în Contractul pentru acordarea de servicii sociale;
* de a li se păstra datele personale în siguranţă şi confidenţialitate: excepţiile de la regulă sunt consemnate în scris în acord cu beneficiarii sau cu reprezentanţii lor;
* de a nu fi abuzaţi, neglijaţi, abandonaţi, pedepsiţi, hărţuiţi sau exploataţi;
* de a face sugestii şi reclamaţii fără teamă de consecinţe;
* de a nu fi exploataţi economic privind banii și proprietăţile
* de a nu li se impune restricţii de natură fizică ori psihică, în afara celor stabilite de medic sau alt personal calificat, precum şi a celor convenite prin contractul de furnizare servicii și în Regulamentul de Organizare şi Funcţionare;
* de a fi trataţi şi de a avea acces la servicii, fără discriminare;
* de a beneficia de intimitate;
* de a-şi manifesta şi exercita liber orientările şi interesele culturale, etnice, religioase, conform legii;
* de a-şi dezvolta talentele şi abilităţile;
* de a-şi utiliza aşa cum doresc lucrurile personale;
* de a-şi gestiona aşa cum doresc resursele financiare, cu excepţia cazurilor de restricţie legală sau a acordurilor scrise între Asociația Rebeca şi beneficiar/reprezentantul său legal privind gestionarea banilor şi bunurilor;
* de a practica cultul religios dorit;
* de a fi anunţaţi în scris şi de a putea fi audiaţi cu 20 de zile lucrătoare înainte, dacă vor fi excluşi de la accesul la activităţile Asociației Rebeca (cazuri de transfer ori rezilierea unilateral a contractului de servicii); fac excepţie cazurile de forţă majoră: agravarea stării de sănătate a beneficiarului, agresarea de către beneficiar a personalului sau altor beneficiari.
* de a fi excluşi/transferaţi din Asociația Rebeca numai:

1. din raţiuni de ordin medical;
2. la dorinţa beneficiarului;
3. pentru comportamente ce sunt un pericol pentru beneficiar sau pentru ceilalţi beneficiari;
4. pentru comportamente care prejudiciază sau deranjează rutinele zilnice ale activităţilor centrului;
5. în cazul în care cerinţele de reabilitare ale beneficiarului depăşesc posibilităţile de servicii ale Asociației;
6. în cazul pierderii autorizaţiei de funcţionare de către Asociația Rebeca;
7. în cazul de forţă majoră (cataclisme naturale, apariţia unui focar de infecţie epidemică);

* de a nu desfăşura activităţi lucrative, aducătoare de venituri pentru centru, împotriva voinţei lor;
* de a accesa toate spaţiile şi echipamentele comune;
* de a avea acces la toate informaţiile financiare care îi privesc, deţinute de Asociația Rebeca;
* de a fi informaţi în mod complet şi accesibil, în format clasic sau adaptat, despre procedurile aplicate în cămin şi de a-şi putea exprima liber opiniile în legătură cu acestea;
* de a fi informaţi cu privire la toate activităţile desfăşurate în cămin;
* de a fi consultaţi cu privire la serviciile furnizate, inclusiv dreptul de a refuza unele servicii în anumite circumstanţe stabilite prin contractul de furnizare servicii;
* de a fi trataţi individualizat, pentru o valorizare maximală a potenţialului personal.
* de a primi răspuns la solicitările, opiniile exprimate.

***Informaţiile confidenţiale pot fi dezvăluite fără acordul beneficiarilor în următoarele situaţii:***

1. atunci când dispoziţiile legale o prevăd în mod expres;
2. atunci când este pusă în pericol viaţa persoanei beneficiare sau a membrilor unui grup social;
3. pentru protecţia vieţii, întegrităţii fizice sau a sănătăţii persoanei, în cazul în cazul în care acesta se află în incapacitate fizică, psihică, senzorială ori juridică de a-şi da consimţământul;

Prezenta Cartă a Drepturilor Beneficiarilor Asociației Rebeca a fost redactată şi afişată la sediul unităţii pentru a fi cunoscută de toţi beneficiarii de servicii sociale, angajaţii, voluntarii, colaboratorii asociaţiei, terţe persoane fizice şi juridice şi se aplică în toate etapele procesului de furnizare a serviciilor sociale.

Asociaţia Rebeca, Preşedinte,

German Mircea Florin